මෙම අනපේක්ෂිත සිදු වීම දිනේෂ් ප්‍රියන්ත හේරත්ගේ ජීවිතයේ හැරවුම් ලක්ෂය බව එදින දිනේෂ්වත් සිතන්නට නැතුව ඇති.එය ඔහුගේ ජීවිතයේ අඩක් අහිමි වූ වසර වූ නමුත් එය ඔහුට නව බලාපොරොත්තුවක් හා සම්පූර්ණයෙන් ම වෙනස් ජීවිතයක් ගෙන ඒවි යැ යි ඔහු සිහිනෙන්වත් නො සිතන්නට ඇති.ඔහුගේ ජීවිතයේ තවත් නව පරිච්ඡේදයක් ආරම්භ කිරීම සඳහා විශ්වාසය තහවුරු කර ගනිමින් කෝප්‍රල් දිනේෂ් ප්‍රියන්ත රාගම රණවිරු සෙවණෙන් බැහැර වන්නේ වෛද්‍ය හේතු මත යුද හමුදාවෙන් විශ්‍රාම ගනිමින්.